મહિલા ક્રાઇમ બ્રાંચના એડીશનલ ડીસીપી પન્ના મોમાયાએ જણાવ્યું કે મહિલા પોલીસની પાંચ ટીમ અમદાવાદના એસ જી હાઇવે, સી જી રોડ તેમજ અન્ય વિસ્તારમાં મહિલા પોલીસ દ્વારા વિશેષ પેટ્રોલીંગ કરવામાં આવશે. તેમજ ખાનગી હોટલની પાર્ટી પણ ખાસ વોચ રાખવામાં આવનાર છે. આ ઉપરાંત, અમદાવાદ ટ્રાફિક પોલીસનો સ્ટાફ પણ એસ જી હાઇવે સહિતના વિસ્તારોમાં તૈનાત રહેશે. તેમજ દારૂડીયાઓને ઝડપી લેવા માટે અમદાવાદ પોલીસ પૂરતા બ્રેથ એનાલાઇઝરની વ્યવસ્થા પણ કરી છે. તેમજ સ્થાનિક બુટલેગરો પર વોચ રાખવા માટે છેલ્લાં ત્રણ વર્ષમાં પોલીસ ચોપડે ચડી ગયેલા આરોપીઓની યાદી કરી છે. જેથી તેમની મુવમેન્ટ પર નજર રાખી શકાય. ઉલ્લેખનીય છે કે ગઇકાલે જ અમદાવાદ રૂરલ પોલીસે રૂપિયા 58 લાખનો દારૂ જપ્ત કરાયો હતો. જે અમદાવાદના કોઇ બુટલગેરને સપ્લાઇ કરવાનો હતો. ત્યારે નવા વર્ષની ઉજવણી દરમિયાન કાયદો અને વ્યવસ્થા જળવાઇ રહે તે માટે પોલીસે પુરતી વ્યવસ્થા કરી છે.